
REFERAT

Privind aprobarea Studiului de Fezabilitate 

“AMENAJARE STRADA OLARILOR”

Direcţia Edilitară are în program întocmirea Studiului de Fezabilitate  aferent obiectivului de investiţii “Amenajare str.Olarilor”.

Amplasamentul investiţiei: Zona de sud-est a Municipiului Timişoara.Amenajarea rutieră şi pietonală a străzii Olarilor este posibilă ca urmare a faptului că s-au realizat lucrările de modernizare şi extindere la gospodăria subterană, prin introducerea reţelelor de apă, canalizare, gaze naturale, etc .

Suprafaţa şi situaţia juridică a terenului care urmează a fi ocupat de investiţie:

Terenul pe care se vor executa lucrările propuse în documentaţie, în suprafaţă de 0,6 ha, aparţin domeniului public.

Caracteristicile principale ale construcţiilor:

Strada Olarilor este cuprinsă între strada Calaea Buziaşiului (la sud) şi strada Chervereş (la nord). Strada are o lungime de   685,65 m.  

Strada are atât în plan cât şi în profil transversal trei sectoare distincte, astfel :

Primul sector este cuprins între  Calea Buziaşului şi strada de beton existentă care face legătura între Calea Buziaşului şi platforma industrială din apropiere.

Sectorul proiectat are o lungime de  200,60 m.

Pe acest sector prospectul stradal prezintă următoarele caracteristici:

· 9,50…12,30 m. distanţa dintre fronturile clădite;

· 3,50…4,00 m. cale rutieră de pământ; 

· zone verzi laterale cu lăţimi variabile 1,0…1,50 m

· 0,80…1,10 m. trotuar din dale sau beton(local) alipite frontului clădit, pe partea estică a străzii;

Axa căii rutiere proiectate se va afla în aliniament pe întreg sectorul proiectat se va face abstracţie de la axa caii de pământ care nu poate fi urmărită pentru realizarea unui prospect stradal .

Pe toată lungimea sectorului se vor amenaja accesele rutiere la imobile, trotuarele existente  (din dale sau din pământ) se vor reface integral , iar în zonele verzi adiacente carosabilului se vor planta pomi, şi se vor reface suprafeţele verzi.

În zona trecerilor de pietoni, trotuarul se va executa cu racord la nivelul carosabilului pentru a uşura circulaţia pietonilor şi în special a persoanelor cu handicap locomotor.

Al doilea sector este cuprins de la calea de beton până la strada Arh. Cornel Liuba. 

Sectorul proiectat are o lungime de  426,20 m.

Pe acest sector prospectul stradal prezintă următoarele caracteristici:

· 9,50…12,80 m. distanţa dintre fronturile clădite;

· 5,50…6,00 m. cale rutieră de pământ; 

· zone verzi laterale cu lăţimi variabile 1,0…2,00 m

· 0,80…1,50 m. trotuare din dale sau beton(local) alipite frontului clădit.

Axa căii rutiere proiectate se va afla în aliniament pe întreg sectorul proiectat, va urmării axa caii de pământ existentă care se află în aliniament.

Pe toată lungimea sectorului se vor amenaja accesele rutiere la imobile, trotuarele existente  (din dale sau din pământ) se vor reface integral , iar în zonele verzi adiacente carosabilului se vor planta pomi, şi se vor reface suprafeţele verzi.

În zona trecerilor de pietoni, trotuarul se va executa cu racord la nivelul carosabilului pentru a uşura circulaţia pietonilor şi în special a persoanelor cu handicap locomotor.

Al treilea sector este cuprins de la strada Arh. Cornel Liuba, până la strada Cheverş.

Pe acest sector prospectul stradal prezintă următoarele caracteristici:

· aprox 5,00 m. distanţa dintre parcele, ;

· 5,50 cale rutieră de pământ; 

· zone verzi laterale cu lăţimi variabile 1,0…2,00 m

· pe acest sector nu există trotuar amenajat;

Axa căii rutiere proiectate se va afla în aliniament pe întreg sectorul proiectat se va face abstracţie de la axa caii de pământ care nu poate fi urmărită pentru realizarea unui prospect stradal .

Pe acest sector din stradă datorită distanţei mici între parcele nu se vor amenaja trotuare.

Totodată pe toate sectoarele proiectate, se vor executa lucrările pentru semnalizare rutieră verticală prin intermediul indicatoarelor de circulaţie rutieră.

Pentru primul sector în lungime de 200,60 m în profil transversal strada va avea următoarele caracteristici:



Lăţimea părţii carosabile a străzii va fi de 4,00 m.

Trotuarul pe primul sectorul proiectat vor avea o lăţime de 1,20 m. Zonele verzi vor avea lăţimi variabile, şi vor mărginii partea carosabilă de ambele părţii.

Pentru al doilea sector  în lungime de 426,20 m în profil transversal strada va avea următoarele caracteristici:



Lăţimea părţii carosabile a străzii va fi de 6,00 m.

Trotuarele pe sectorul proiectat vor avea o lăţime de 1,50 m pe partea sudică şi 1,20m pe partea nordică a străzii. Zonele verzi vor avea lăţimi variabile, pe partea sudică vor fi puse între carosabil şi trotuare iar pe cea nordică intre trotuare şi frontul construit.

Pentru al treilea sector  în lungime de 58,85 m în profil transversal strada va avea următoarele caracteristici:



Lăţimea părţii carosabile a străzii va fi de 3,50 m. Pe acest sector nu se vor amenaja trotuare datorită distanţei mici între parcele care nu pot permite realizarea prospectului stradal.

Carosabilul se va executa cu pante transversale cu valori 2,0…2,5%, carosabilul va fi realizat cu pantă unică sau cu două pante transversale în funcţie de profil.  Lângă bordura de încadrare se prevede realizarea unei rigole din beton pentru a uşura evacuarea apelor pluviale în profil longitudinal.

Profilul longitudinal al întregii străzii, va fi proiectat astfel ca să se asigure dirijarea apelor meteorice spre gurile de scurgere proiectate, asigurând lungimi cât mai mari ale pasului de proiectare.

Scurgerea apelor de pe partea carosabilă se va face prin intermediul pantelor transversale spre rigolele carosabile, care în profil longitudinal vor urmării evacuarea apelor pluviale spre gurile de scurgere. 

Gurile de scurgere vor fi racordate la sistemul de colectare a apelor pluviale prin căminele de vizitare.

Structura rutieră:

Pe toate sectoarele proiectate ale străzii se va proiecta un carosabil nou cu următoarea structură rutieră:

· 4,0 cm strat de uzură din BA16;

· 6,0 cm strat de legătură din BAD25;

· 20 cm strat de bază din piatră spartă [15…25mm.;40..63mm.;63…90mm.]

· 25 cm fundaţie din balast cilindrat;

· 7 cm strat izolator din nisip pilonat;

Trotuarele noi şi accese spre imobile se vor proiecta cu următoarea structură rutieră:

· 3,0 cm strat de uzură din BA8;

· 10,0 cm beton de ciment B;

· 10,0 cm balast;
Valoarea totală (inclusiv TVA) a investiţiei “Amenajare str.Olarilor”  este estimată la 1.323.916,66 RON, reprezentând 374.101,97 euro.

Având în vedere faptul că finanţarea studiului de fezabilitate “Amenajare str.Olarilor” se face din Bugetul local aprobat pentru anul 2006, propunem aprobarea studiului de fezabilitate şi realizarea investiţiei menţionată anterior.                          

Consiliul local                         

PROIECT DE HOTARARE

      Din data de__________________

Privind aprobarea Studiului de Fezabilitate
“AMENAJARE STRADA OLARILOR”



Consiliul Local al Municipiului Timişoara
Având în vedere referatul nr. SC2006      din       2006 intocmit de către Direcţia Edilitară  din cadrul Primăriei Municipiului Timişoara;

Având în vedere avizele Comisiei pentru studii, prognoze, economie, buget, finanţe, impozite şi taxe, Comisiei pentru dezvoltare urbanistică, lucrări publice şi patrimoniu, Comisiei pentru administrarea domeniului public şi privat, servicii publice şi comerţ şi al Comisiei pentru administraţie locală, juridică, ordine publică, drepturile omului şi culte din cadrul Consiliului Local al Municipiului Timişoara;

În conformitate cu prevederile OUG nr.45/2003 privind finanţele publice locale, aprobată prin Legea nr.108/2004;

In conformitate cu prevederile art.38 lit. (c), (d), (f), (l) şi (m) din Legea nr.215/2001 privind administratia publică locală;

În temeiul art. 46 din Legea nr.215/2001 privind administratia publică locală;                           

HOTĂRĂŞTE :

Art. 1. Se aprobă Studiul de Fezabilitate pentru obiectivul de investiţii „ Amenajare str.Olarilor ”, conform proiectului întocmit de SC DRUM PROIECT SRL , cu caracteristicile principale şi indicatorii tehnico-economici, prevăzuţi în Anexa care face parte integrantă din prezenta hotărâre.

Art. 2. Finanţarea obiectivului de investiţii prevăzut  la art.1. se va face din Bugetul Local.

Art. 3. Cu aducerea la îndeplinire a prezentei Hotărâri se încredinţează Direcţia Edilitară şi Direcţia Economică din cadrul   Primăriei Municipiului Timişoara

Art. 4. Prezenta Hotărâre se comunică:

-
Prefecturii Judeţului Timiş

-
Secretarului Primăriei Municipiului Timişoara
-
Primarului Municipiului Timişoara

-
Direcţiei Edilitare

-
Direcţiei Economice

-
Direcţiei Urbanism

-
Direcţiei Patrimoniu

-
Serviciului Juridic 

-
Serviciului Control şi Audit Intern

-
Serviciului Centru de Informare pentru Cetăţeni

-
Mass-mediei locale

Preşedinte de şedinţă,

 Consilier                                                  

